Държавен вестник, бр. 37, 2024 г., стр. 57

БРОЙ  37	
Д Ъ Р Ж А В Е Н  В Е С Т Н И К 	
СТР.  57  
останалите съюзни държави е или в много 
по-напреднал стадий, или вече е приключил;
· програмите на НАТО и Европейския 
съюз, с изключение на инициативите за общо 
придобиване на въоръжение, боеприпаси и 
техника, са насочени към финансиране на 
дейности по разработване на нови и перс-
пективни оръжейни системи, чрез споделяне 
на разходите за съответните иновации; 
· поради конфликта в Украйна възмож-
ностите за придобиване на въоръжение и 
техника с отпаднала необходимост от съюз­
ниците на практика са ограничени, и др.
8. РИСКОВЕ 
На базата на анализ на вътрешната и 
международната политическа и икономиче-
ска ситуация, както и на наличния адми-
нистративен капацитет на Министерството 
на отбраната са идентифицирани следните 
основни рискове: 
Риск 1: Политически риск, свързан с дейст-
вия на управляващите политически сили в 
периода на реализиране на Програмата, ко-
ито могат да доведат до значително забавяне 
или спиране на процеса на модернизация на 
Въоръжените сили на Република България. 
Вероятност: Отчитайки факта, че по-го-
лямата част от партиите са съпричастни с 
процесите на модернизация на въоръжените 
сили и поддържането на армията в боеготово 
състояние, вероятността от появата на риска 
е ниска към средна.
Влияние: Рискът може да окаже същест-
вено влияние върху отбранителните способ-
ности на Въоръжените сили на страната. 
Риск 2: Макроикономически риск, свър-
зан с продължително влошаване на макро-
икономическите показатели на страната за 
голяма част от разглеждания период. При 
такъв сценарий, като се има предвид обвърз-
ването на разходите за отбрана като дял от 
брутния вътрешен продукт на страната, при 
рязко и продължително влошаване на мак-
роикономическите показатели неминуемо 
би последвало намаляване на средствата за 
модернизация. 
Вероятност: Съществува известна вероят-
ност за такъв макроикономически ефект, но 
вероятността за продължителна и дълбока 
рецесия, която да се прояви на световно 
ниво, е оценена като ниска.
Влияние: Значителното влошаване на мак-
роикономическите показатели на страната, 
предизвикано от външни икономически шоко-
ве, ще окаже съществено негативно влияние 
върху модернизацията на въоръжените сили. 
Риск 3: Непосредствен финансов риск 
от намаляване на разходите за отбрана 
под минимално необходимите показатели, 
предизвикан от социални или демографски 
причини и възникналата обективна необхо-
димост от преразпределение на финансов 
ресурс в рамките на държавния бюджет, 
или значителни изменения в политиката 
по доходите, които биха се отразили върху 
вътрешното разпределение на ресурсите за 
отбрана по отделните основни направления 
на разходите.
Вероятност: Вероятността за настъпване 
на такъв ефект в определени периоди е оце-
нена като средна.
Влияние: Имайки предвид, че такова 
преразпределение би засегнало частично 
достъпния ресурс за модернизация, влиянието 
на риска е средно.
Риск 4: Риск, произтичащ от невъзмож-
ността за „прехвърляне“ на нереализираните 
средства за модернизация (поради липса на 
договор, обжалване на процедура и т.н.) за 
следващите финансови години. 
Вероятност: Вероятността му за настъп-
ване е оценена като средна.
Влияние: Влиянието на такъв тип риск 
се оценява като средно.
Риск 5: Риск от забавяне или прекратяване 
на доставките от страна на контрагентите 
по сключените договори. 
Вероятност: Вероятността от закъсне-
ние на доставките се обуславя от текущата 
ситуация и тенденциите за развитието на 
военно-политическата, геостратегическата 
и икономическата обстановка. Вероятността 
за сбъдване на този риск се оценява като 
средна. 
Влияние: Влиянието му се оценява като 
високо. 
Риск 6: Рязко повишаване на цените на 
въоръжение, техника и/или услугите за тях-
ната поддръжка, породено от повишеното 
търсене, от една страна, и липсата на суро-
вини и производствен капацитет, от друга. 
Вероятност: Имайки предвид надпревара-
та във въоръжаването, на която сме свиде-
тели в момента, в съчетание с нарушените 
вериги за доставка на основни суровини и 
материали, вероятността от настъпване на 
такова събитие е оценена като висока.
Влияние: Влиянието на този риск се оце-
нява от средно до високо, но заложената еже-
годна оценка на изпълнението на настоящата 
Програма ще позволи минимизирането му.
ВЕРОЯТНОСТ
висока
Риск 6
Риск 6
средна
Риск 3
Риск 4
Риск 5
ниска
Риск 1
Риск 2
ниско
средно
високо
ВЛИЯНИЕ
Табл. 3. Матрица на рисковете
Съществуват и рискове от забавяне на 
подготовката и сключването на договорите, 
както и от недостатъчна подготовка на личния